সেপ্টেম্বর, ২০১৫ সালে ইংল্যান্ড পারফরম্যান্স প্রোগ্রাম দলের সদস্যরূপে মনোনীত হন। অক্টোবর, ২০১৫ সালে ইংল্যান্ডে আবাসিক মর্যাদা লাভ করেন। শ্রীলঙ্কা সফরে ইংল্যান্ড লায়ন্সের পক্ষে খেলাকালীন ইসিবি থেকে ওয়েস্ট ইন্ডিজ গমনের জন্যে ডাক আসে তার। এ পর্যায়ে দুইটি এ-টেস্টে অংশ নিয়ে দশ উইকেট পেয়েছিলেন।

ফেব্রুয়ারি, ২০১৭ সালে প্রথমবারের মতো ইংল্যান্ডের ওডিআই দলে খেলার জন্য আমন্ত্রিত হন। ২০১৬-১৭ মৌসুমে ওয়েস্ট ইন্ডিজ গমনে ওডিআই দলে জ্যাক বলের শূন্যস্থান পূরণে দলে রাখা হয়।

জুন, ২০১৭ সালে সফরকারী দক্ষিণ আফ্রিকার বিপক্ষে টুয়েন্টি২০আই দলে খেলার জন্য মনোনীত হন। ২৩ জুন, ২০১৭ তারিখে টানটনে দক্ষিণ আফ্রিকার বিপক্ষে সিরিজের দ্বিতীয় টুয়েন্টি২০আইয়ে অভিষেক ঘটে তার।

সেপ্টেম্বর, ২০১৭ সালে সফরকারী ওয়েস্ট ইন্ডিজের বিপক্ষে ওডিআই সিরিজ খেলার উদ্দেশ্যে ইংরেজ দলের অন্যতম সদস্যরূপে নির্বাচিত হন। ২৯ সেপ্টেম্বর, ২০১৭ তারিখে সাউদাম্পটনে সিরিজের পঞ্চম খেলায় ওয়েস্ট ইন্ডিজের বিপক্ষে ওডিআই অভিষেক হয় টম কারেনের।

শৈশবকাল
আন্তর্জাতিক ক্রিকেট
ঘরোয়া ক্রিকেট
অ্যাশেজ সিরিজ